NRI किरणदीप कौर से शादी कर खेला दांव; कभी डी-कंपनी की शिकार रहीं मंदाकिनी, मोनिका, ममता
NRI Kirandeep Kaur's Marriage to Amritpal Raises Police Suspicion;  ‘वारिस पंजाब दे’ का प्रमुख अमृतपाल सिंह इन दिनों सुर्खियों में है। उस पर नेशनल सिक्योरिटी एक्ट (NSA) लगा दिया गया है।
‘वारिस पंजाब दे’ का प्रमुख अमृतपाल सिंह इन दिनों सुर्खियों में है। उस पर नेशनल सिक्योरिटी एक्ट (NSA) लगा दिया गया है। कयास लगाए जा रहे हैं कि फरार अमृतपाल अपनी पत्नी किरणदीप कौर के पास जाना चाहता है।
ब्रिटेन की NRI लड़की, जालंधर के पास गांव
हिंदुस्तान टाइम्स की रिपोर्ट के मुताबिक अमृतपाल की इसी साल 10 फरवरी को उसके पैतृक गांव जल्लूपार खेड़ा में एक समारोह के दौरान शादी हुई। यह गांव अमृतसर के नजदीक है। ब्रिटेन में रहने वाली एनआरआई लड़की किरणदीप मूलरूप से जालंधर के कुलारां गांव की है।
कुछ समय पहले उनका परिवार इंग्लैंड में बस गया था। इस शादी के बाद से किरणदीप कौर पंजाब में रिवर्स माइग्रेशन का प्रतीक बनाई जा रही हैं।
बताया जा रहा है कि किरणदीप का परिवार जालंधर का रहने वाला है। पुलिस उप महानिरीक्षक (जालंधर रेंज) स्वपन शर्मा से पूछा गया कि क्या अमृतपाल सिंह नेपाल के रास्ते कनाडा भागने की योजना बना रहा है और क्या उसकी पत्नी ने कनाडा का वीजा मांगा है। इस पर शर्मा ने कहा कि इसकी आशंका है और इसकी भी जांच की जा रही है।
अभी साफ नहीं है कि अमृतपाल सिंह अपनी पत्नी को ढाल बना रहा है या नहीं। लेकिन इतिहास में महिलाओं की आड़ लिए जाने के मामले पहले भी आए हैं।
खबर से जुड़े पोल में अपनी राय देते जाइए
फरार दाउद इब्राहिम के साथ मंदाकिनी की फोटो हुई थी वायरल
अभिनेत्री मंदाकिनी अपने दौर की सबसे खूबसूरत अभिनेत्रियों में से थीं। फिल्म ‘राम तेरी गंगा मैली’ से उन्होंने अपने करिअर की शुरुआत की और जल्द ही उनके पास फिल्मों की लाइन लग गई। लेकिन जैसे ही उनका नाम अंडरवर्ल्ड डॉन दाऊद इब्राहिम से जुड़ा, वह बॉलीवुड से गायब हो गईं।
मंदाकिनी और दाऊद इब्राहिम की तस्वीरें सुर्खियों में रहीं। असल में, दोनों को साल 1994 के दौरान दुबई के एक क्रिकेट स्टेडियम में देखा गया।
अंडरवर्ल्ड डॉन अबू सलेम के साथ मोनिका बेदी भी पकड़ी गईं
पंजाब के होशियारपुर की एक्ट्रेस मोनिका बेदी का नाता फरार अंडरवर्ल्ड डॉन अबू सलेम से रहा है। यह नाता मोनिका के करिअर पर भारी पड़ा। वैसे तो मोनिका बेदी ने 'मैं तेरा आशिक', 'जोड़ी नंबर वन' सहित कई फिल्मों में काम किया लेकिन 2002 में अबू सलेम के साथ गिरफ्तारी के बाद मोनिका का करिअर पूरी तरह खत्म हो गया।
छोटा राजन के साथ ममता कुलकर्णी का नाम आया तो करिअर खत्म
ममता कुलकर्णी एक वक्त बॉलीवुड की बेहतरीन अभिनेत्री मानी जाती थीं। उन्होंने सलमान और अक्षय के साथ भी काम किया।
ममता कुलकर्णी का नाम अंडरवर्ल्ड डॉन छोटा राजन के साथ जुड़ा था। उनका नाम ड्रग सप्लाई में भी आया था। इसमें उन्हें विजय गोस्वामी के साथ जोड़ा गया, जिसके बाद बॉलीवुड में उनका करिअर समाप्त हो गया।